
Esperanto... 
ĉu nur lingvo? 

de Joao Jose Santos 


ENKONDUKO 

Kelkfoje oni aŭdas de kelkaj esperantistoj la 
jenan esprimon: Esperanto estas nur 
lingvo. Por analizi la enhavon de tiu esprimo, 
oni devas unue kompreni, kio estas lingvo, kaj 
pripensi, ĉu tiu esprimo estas adekvata por 
kvalifiki iun ajn lingvon. 

La fakto, ke ĉiu homo uzas almenaŭ unu 
lingvon, donas al ĉiuj ian^ sekuron de 
kompetento pri lingvaj aferoj. Ĉiuj homoj, sur 
nia planedo, manĝas. Tamen, kiom da ili scias 
ion pri proteinoj aŭ pri karbonhidratoj? Ĉiuj 
homoj pensas kaj iel kondutas, sed kiom da ili 
scias ion validan pri psikologio aŭ pri si mem 
kiel pensanta estulo? Ĉiuj ni parolas kaj uzas 
lingvon... 

Lingvo estas tre kompleksa sistemo, kiu ne 
povas esti difinita. Difini lingvon estas tiel 
malfacile kiel difini homon. Do, ni rezignu pri 
scienca difino pri lingvo, konfesante la 
neeblecon fari tion, kaj ni strebu nur aludi al 
kelkaj el la ecoj, elementoj kaj fenomenoj 
rilatantaj la lingvon kaj la homan kapablon uzi 
lingvan sistemon. 



Foto de Joao Jose Santos 


LA HISTORIA PERSPEKTIVO 

Ekde la paleolitiko, la homo evoluis vivante 
en socioj, ĉar unu el la plej gravaj ecoj de la 
homaro estas ĝia emo kunvivi en familiaj 
grupoj. La homo, devigata plu vivi en sia 
medio, lernis de la patroj kaj prapatroj, 
interŝanĝante spertojn kaj konojn, inter la 
diversaj homoj de la sama socio. Tiuj sociaj 
interrilatoj disvolvis la homan kapablon uzi 
signojn, kombini ilin por esprimi ideojn, kaj 
fiksi tiajn vortojn kaj sintakson, por ke la 
elementoj de la sama etno sin inter- 
komprenu. Tiel, ĉiu homo heredas kulturon el 
sia etno, li mem influas sian etnon far siaj 
individuaj kulturaĵoj, kaj en tiu dialektika 
proceso, disvolviĝas pli kaj pli la kapablo 
kompreni novajn fenomenojn. Tiu kultur-psika 
evoluado sin apogas sur lingvo, evoluigas tiun 
lingvon, kaj tiu lingvo fariĝas instrumento de 
plua evoluo de la kulturo de tiu etno. 

Iam en tiu proceso, la homo inventas 
manieron registri la parolojn fizike, por 
eternigi ilin, por certiĝi ke liaj prafiloj profitos 
siajn ideojn kaj konceptojn, kaj do inventas 
skribadon. Tiam oni forlasas prahistorion kaj 
komencas historion. 

MI KODAS... VI MALKODAS... 

Kiam du infanoj kunludas, okazas tre 
kompleksa fenomeno de interkompreniĝado. 
Ili prenas ludilojn, konataj de ambaŭ, kaj ili 
uzas tiujn ludilojn similmaniere, komprenante 
la regulojn de la ludo. Ili rigardas unu la alian, 
kaj iliaj rigardoj montras plaĉon aŭ malplaĉon, 
amikecon aŭ spiton, kaj multajn aliajn sentojn 
kaj dezirojn, ne facile esprimeblajn per vortoj 
kaj sintakso. Krome, ili parolas, kaj tiam 
okazas alia eksterordinara fenomeno. Mario 
diras al Ano, ke ŝia pupo nomiĝas Berto. Por 
fari tion, Mario pensis en sia lingvo, vortigis 
sian penson en tiu lingvo, sendante elektrajn 
informojn el la cerbo al la parolaj organoj. Ŝia 
lango vibris adekvate, ne pli kaj ne malpli 
laŭte ol ŝia deziro, kun la taŭga tonvarieco, 
akompanante sian rigardon kaj la movon de 
ŝia maneto, kaj jen... ŝi vibrigis la aeron, kiu 
kondukis laŭ ondoj ŝiajn intencojn al la orelo 
de Ano. Tiam, la timpanoj de Ano fulmrapide 
kondukis la vibron al ŝia cerbo, kie Ano, 
interpretis tiujn elektrajn elementojn kaj 
mense vortigis la parolon de Mario. Tiam, 
samtempe, brile ŝi komprenis ĉion, ridetis, kaj 
la konversacio daŭras nature dum horoj, dum 
ambaŭ amikinoj kunludas. Ili ne scias, kiel tio 
okazis, sed ili faras tion tre kompetente. 

Mi ne kapablas science difini lingvon. Ĉu eĉ 
VVittgenstein kapablis? Mi ne kapablas 
kompreni, kun scienca precizeco, kio okazas 
kiam mi parolas. Sed ion mi scias: mi scias, ke 

lingvo ne estas nur lingvo. Ĉu paradoksa!? 
Nu, eble la vivo estas tia. 


PAROLANTA ANIMALO HAVAS KULTURON 

Mario kaj Ano interkompreniĝas tre bone, 
ne nur pro tio ke ili konas la vortojn kaj la 
sintakson unu de la alia, sed ankaŭ pro tio, ke 
tiuj vortoj kaj sintakso implicas komunajn 
kulturajn elementojn, kie la filozofiaj valoroj 
ludas gravan rolon. Jes, jes! Mario kaj Ano, 
kvankam 5-jaraĝaj knabinetoj, ne nur 
kapablas uzi kompleksan parolan sistemon, 
sed ankaŭ kapablas akordi aŭ malakordi pri 
aferoj tiel gravaj kiel, ĉu oni manĝigu la 
pupojn, ĉu oni dronu ilin en la lageton, ĉu 
karesi ilin, ĉu bati ilin. Ili kapablas, pere de 

siaj agoj, montri la valorojn, en kiuj ĉiu el ili 
kredas, kaj ili eĉ kapablas hierarkii tiujn 
valorojn, ĉar Ano scias ke ŝia pupo devas unue 
manĝi, kaj nur poste ludi; do, laŭ ŝi, la valoro 
manĝi por pluvivi pli altas ol la valoro ludi 
por amuziĝi. Tamen, tiuj 5-jaraĝaj knabinetoj 
neniam studis filozofion. 

Animalo, kiu parolas, nepre havas kulturon. 

Do, tiu parolata lingvo ne povas esti nur 
lingvo, ĝi estas ankaŭ kulturo. Kiam oni 
diras, ke lingvo estas nur lingvo, oni reduktas 
tiun lingvon al frosta signosistemo, kvazaŭ ĝiaj 
uzantoj estus robotoj. 

LA ESPERANTISTARA ĈIELARKO 

En ĉi tiu punkto, ni devas ekpensi, kiuj 
estas la kulturaj elementoj komunaj al la 
esperantistoj. 

Parolante pri tiaj svagaj aferoj, malfacile 
precizeblaj, oni ne povas analizi la temon per 
komparo inter du homoj, sed per ĝeneralaj 
trajtoj facile agnoskataj de la propraj homoj 
de ĉi tiu internacia komunumo, kiun ni nomas 
esperantistaro. 

Ĉi tiu komunumo ne akordas pri multaj 
vivdimensioj, kaj enhavas aliajn grupojn. 
Religie ni estas katolikoj aŭ oomotanoj, 
ortodoksoj aŭ spiritistoj, ateistoj aŭ 
skeptikistoj, ktp. Se oni parolas pri politiko, 
oni trovas aliajn grupojn, kaj same se oni 
parolas pri aliaj homaj grupoj rilatantaj 
specialajn konceptojn. Ĉu do, agnoskante ĉi 
tion, oni povas aserti, ke la esperantistaro 
konstituas komunumon, kun kultura 
denominatoro, kvankam ni estas tiel 
malsamaj, se oni analizas la aferon laŭ multaj 
perspektivoj, kiel religio, politiko, raso, etna 
lingvo, manĝomoroj, ktp? 

Se ĉiu el ni pripensas sian propran patrion, 
facile alvenas al la konkludo, ke ĝi konsistas el 
homoj tre diversaj laŭ la supre menciitaj 
perspektivoj, i.a., sed ke kelkaj gravaj ecoj 
permesas al ili diri: ni konstituas etnon. Same 
okazas pri la esperantistaro. Do, la fakto, ke ni 
estas tiel heterogena grupo, ne pruvas, ke ni 
ne konstituu kulturan komunumon kun 
precizaj trajtoj. Tiu varieco nur pruvas, danke 
al Dio, ke ni ne konstituas sekton, kaj ke ni 
estas liberaj homoj. 


LA ESPERANTA KULTURO 

Kiam oni studas etnan lingvon, oni studas 
ankaŭ la karakterizaĵojn de la popolo, kiu kreis 


kaj evoluigis tiun lingvon. En la lernolibroj 
aperas turismaj vidindaĵoj, manĝaj receptoj, 
folkloraj fotoj, kaj mencioj pri la moroj de tiu 
popolo. Kiam oni enprofundiĝas en tiun 
studon, venas la historio de tiu popolo, ĝia 
marŝo el la brutaj valoroj al pli decaj, kaj 
poste, jes, nur poste, venas ĝiaj aŭtoroj, la 
verkistoj, kaj, en la supro, la poetoj. La 
poetoj, jes, tiuj homoj, kies korvibro 
disparfumas la kredojn kaj morojn de la 
popolo, kvazaŭ ili mem surcentrigus sur si la 
kolektivan animon de sia gento. Ĉu la angla 
estas nur lingvo? Ĉu la portugala estas nur 
lingvo? Ĉu la araba estas nur lingvo? Ĉu 
esperanto estas nur lingvo? 

Se esperantisto neniam legis kelkajn 
poemojn de Zamenhof, de Kabe, de Kaloczaj, 
de Auld, aŭ de multaj aliaj el niaj poetoj, eble 
li pensas, ke esperanto estas nur lingvo. Se 
esperantisto fajfas pri la historio de esperanto 
en tiom da landoj, pri politikaj persekutoj kaj 
heroaj helpoj, pri ŝtataj agnoskoj, pri 
desubismaj kaj desuprismaj agoj, jes, eble tiu 
esperantisto asertas, ke esperanto estas nur 
lingvo. Se esperantisto neniam rimarkis, ke 
malgraŭ diskutoj kaj eĉ disputoj, la 
esperantistaro konstituas internacian 
komunumon da homoj, kiuj sin interrespektas, 
amikumas, sin aprezas, kaj kies koroj vibras 
por la paco, por la homara respekto, por la 
fino de la diskriminacioj... jes, tiu esperantisto 
estas tre distriĝema, kaj do li asertas, ke 
esperanto estas nur lingvo. 


ESPERANTISTARAJ ECOJ 

Kiuj estas do la ĝeneralaj ecoj de ĉi tiu 
internacia komunumo, kies historio jam aĝas 
121 jaroj? Jen, laŭ simpla maniero: ŝatado al 
internacia vivo; gastamo; ĝenerala intereso pri 
lingvoj; ĝenerala intereso pri etnoj, ĉefe se 
minoritataj; deziro respekti kaj respektigi la 
Universalan Deklaracion de la Homaj Rajtoj; 
profunda strebo al la internacia paco,... 

Certe estas aliaj gravaj kultureroj, ne 
intence forgesitaj de mi, sed ĉi tiuj elementoj 
jam sufiĉas por montri, ke fakte ni konstituas 
internacian komunumon, kies trajtoj estas tiuj 
dezireblaj, por ke la Tero estiĝu pli bela 
ĝardeno por la infanoj de la estonto. 

* * * 

Kaj nun, plu en la legadon de monata 24- 
paĝa literatura revuo, verkita de pli ol 20 
homoj el ĉirkaŭ 15 landoj... Ĉu esperanto 
estas nur lingvo? ;) 

El la portugala muzo... 


Mesaĝo 

de Fernando Pesoo 

trad. Joao Jose Santos, el la portugala 


9. ĈIELSORO DE VASKO GAMO 

La dioj de I' turment' kaj la teraj gigantoj 
tuj ĉesas en moment' fion de militantoj 
kaj gapas. Tra la val', en lok' de I' ĉielsoro, 
silentas. Jen vualoj stas en ondoformo, 
nebulas movo enta, aperas fantomo. 

La timoj dume flankas lin, ombre ĉe ombro, 
kaj diste spurstri' roras en nuboj kaj flamoj. 

Surtere, falas fluto de paŝtist' glacia. 
Observas li ekstaze, sub mil tondro-fulmoj, 
ke al la Argonaŭt' la ĉiel' stas aperta. 



Vasco da Gama (1469-1524) 
malkovris la marvojon al Hindio en 1498 


10. PORTUGALA MARO 



Ho sala maro, kiom da sal' via 
larmado stas portugalia! 

Pro navig', kiom da patrinoj ploris, 
kiom vane filoj preĝprovis, 

Kiom da fianĉinoj sen par', 
pro via posedo, ho mar'! 


Cu indis? Cio indas, se I' animo 
plenas je honor' kaj sublimo. 
Dezirante transpasi Boĝadoron, 
nepre transpasu la doloron. 

Al mar' abisma Di' donis danĝeron, 
sed montris sur ĝi la ĉielon. 






Foto de maro respegulanta la ĉielon 

El la fora latina... 



Foto de Gerrit Berveling. 


Al Napoleono 
Bonaparte 


de Friedrich August Wolf 
( 1759 - 1824 ) 


trad. Gerrit Berveiing, 
el la latina 


Mi profetas ke jen naŭmaĥiaj laŭroj vin kronos 
Je la tempioj; kaj ne mar' desapontos al vi. 

Via popol' nuligos ĉiujn; ne venka Gaŭlio 
Estos rompita je I' fin' ĉe la Brita strand'. 

Bona sort', ne missorto finos batalojn; do tial 

Pri vi diros estont': "Part' bona - ne mava Part'!" 


Noto 

Kuriozaĵo de tiu ĉi poemeto estas, ke la 
Latina originalo estas ekzakte inverse 
legebla; sed tiam la - ŝajna! - laŭdego al 
Napoleono ŝanĝiĝas je atako kontraŭ li. En 
Esperanto eblas fari tion nur parte. 

Jen: "Part' mava - ne bona Part"': estont' 
tial diros pri vi; batalojn finos missorto, ne 
sort' bona; ĉe la Brita strand' je I' fin' 
rompita estos venka Gaŭlio [= Francio]; ne 
ĉiujn nuligos popol' via; al vi desapontos la 
mar' kaj ne je la tempioj kronos vin laŭroj 
naŭmaĥiaj [= marbatalaj]: jen mi profetas! 


www.esperantopt.com 



Friedrich August Wolf 
(1759-1824) 

estis fama Germana filologo. 
En la prepara lernejo li lernis - 
parte aŭtodidakte - apud la 
Germana la Latinan, Grekan, 
Francan, Italan, Hispanan kaj 
muzikon. En 1777, post dujara 
plua studado je propra iniciato (li 
ne estis vere kontenta pri la 
lerneja sistemo de sia ĉirkaŭo), 
18-jara li iris al la universitato de 
Gottingen, kie li enskribiĝis ĉe la 
neekzistanta fakultato "filologio". 
Wolf malpaciĝis kun la tiea / 
tiama gvidanta fakulo pri la 
Latina, Ch.G. Heyne, 

(1729-1812) kaj rezulte de tio 
Wolf estis ne plu akceptata ĉe la 
lekcioj. Li daŭrigis siajn studojn 
en la universitata biblioteko. 
Depost 1779 li mem komencis 
instrui. En 1783 li fariĝis 
profesoro en Halle (Prusujo). En 
tiu tempo li vere fondis la 
sciencon "filologio", pri kiu li tiom 
sopiris. Lia plej fama verko estas 
Prolegomena pri Homero (1795), 
en kiu li metis la bazon por la 
"moderna" scienca traktado pri la 
patro de I' Eŭropa poezio. 


julio-aŭgusto 2008 

En karavelo esperantisma... 
ĉiu poeto rajtas ĝui sian sezonon eĉ dissezone... 



Foto de Nikolaj Neĉaev. 


de Nikolaj Neĉaev 


Ĉe Bajkalo somere 

Ĉe Bajkalo zorgoj vanas, 

Mi nenion faras mem: 

Korpon mian maro banas, 

Koren venas la poem', 

Min karesas sabla molo, 

Min freŝigas venta blov', 

Min varmigas suna bolo, 

Min dormigas tajda mov'. Foto: Ĝardeno en somero. 




de Luiza Carol 


Aŭtuno 


Foto: Ĝardeno en aŭtuno. 


aŭskultu venton kiu blovas de montetoj 
forflugis jam mia somero 
la rozo bonodoras 
jen la ĉielo grizabluas 

forflugis jam mia somero 
mi vivos ĉi-aŭtune nur laŭ mia plaĉo 
la lago grizabluas 
tuj mia revo veros 

mi vivos ĉi-aŭtune nur laŭ mia plaĉo 
la rozo bonodoras 
tuj mia revo veros 

aŭskultu kanton kiu venas de montetoj 




Foto de Luiza Carol 

Foto de Jaŝkiewicz. 


trad. Edvvard Jaŝkievvicz 


Geavoj 

de nekonata aŭtoro 


Ĉe I' fenestr' iu migranto iris, 
de kie kriaĉ' aeron ŝiris. 

Kverel' geava estis nervoza, 
migrant' ne sciis ĉu ĝi serioza. 

Avin' riproĉis: Ne puŝu tiel, 
oni ja devas puŝi aliel. 

Pretigu bone, ĝi mem eniros. 
Vi sentaŭgulo ĝin ne akiros! 



Foto: Ĝardeno en vintro. 


Ankoraŭ foje ĝi ĵus eliris, 
ho, vi mallerta ĝin mem eltiris! 
Centrigu rekten, en truon ŝovu. 
Vi plu nervozi min jam ne provu! 


Mi tuj vin helpos, ĉi tie tenu 
kaj per piedoj depuŝi penu. 
Ho, vi gapulo konstanta ĉiam 
eble vi tion faros neniam! 


Ĉu vi ne vidas, ke ĝi vastranda?! 
Tamen stultaĵo, tru' ne malgranda. 
Malgraŭ kelkfoje vi jam ripetas, 
sed sen rezulto vi ĝin enmetas. 


Migrant' mizera longe hezitis, 
fine al tim' pro scivolem' spitis - 
geavojn vidas li tra I' fenestrvitro 
ŝovantajn tubon al forn' - pro vintro. 




Diletanto 


de Nikoiaj Neĉaev 

Per milopo da sunetoj 
Min blindigas flakoj multaj. 

Milionoj da poetoj 
En printemp' ne estas mutaj. 

Same mi en mart' parolas 
Verse, strofe, trile, kante. 

En printemp' mi ree rolas 
Lirikiston diletante. 

Fotoj de la kvar sezonoj 
en la sanna ĝardeno. 


La homa vintro 


de Joao Jose Santos 


Printempe vi burĝonis, rozo de I' ĝardeno. 
Somere en Edeno, fruktojn vi eldonis! 
Folioj en aŭtuno falas... Kaj en vintro 
la arboj nudas, frostas kaj vizaĝo palas. 

Ĉu triste vivi do plejparton de la vivo, 
ĉar najtingalo ne plu lirlas? Stas ne saĝe! 
Profitu nun, pli aĝe, ke lernis vi liri, 
aŭ lernu ami, ĉar atendas mano manon. 

Ho, kverko senfolia, kien nun vi iras? 

Jen glano via, jen estonto via tie! 

Somero stis printempo, aŭtuno vintriĝos... 
El kie venas vivo? Kien iras morto? 



Foto de senfolia arbo 
en sudo de Portugalio. 

En karavelo esperantisma... 




Foto de Simone Armand 


de Simone Armand 


Romanco 1 

Blankaj petaloj, teneraj langetoj, 

Ora koro, luma koro, 

Frenezaj tigoj 2 , lertaj baletistoj 3 , 

En herbejo, sub hela ĉielo, 

La lekantoj revas 4 pri ĉarma princo. 

Amantaj floroj: iom, multe, pasie 5 , 
Floroj de ĉiamaj amoroj 6 , 

Sub vento disfluantaj petaloj, 

La lekantoj turniĝadas ĉie kareseme. 

Ami, amiĝi, fervoraj karesoj, 

Trinki la sunon, luliĝi printempe, 
Ludas dolĉa vento al vi flustrante 7 . 

Je I' unua velka 8 petalo 9 , 

Larm' arĝenta fluas en sulko... 

Al vi mia koro kliniĝas. 

Je la lasta velka petalo, 
je korŝire flua veploro... 

Ĉu al vi kor' mia flirtiĝas 10 ? 


Simone Armand 

naskiĝis en 1929, en vilaĝeto de 
pariza regiono, Francujo. Profesie, ŝi 
instruis en baza lernejo, nun 
emeritas. 

Ŝi esperantistiĝis en 2003, unue per 
ret-kursoj, poste per korespondaj 
kursoj. 

Simone debutas en La Karavelo per 
sia poemo «Romanco». 


Amludeto 

La geamantoj eltiras ĉiun petalon de 
lekanto, unu post la alia, dirante unu 
vorton en la momento de ĉiu eltiro: 
mi amas vin - iom - multe - pasie - 
pasiege - freneze - tute ne! 

La ludo daŭras ĝis la lasta petalo. 
Atentu al la lasta vorto, ĉar tiu plej 
valoras! Kaj ne trompu! 



Foto de lekantoj 


1 Romanco: komponaĵo por kanto kaj piano. 

2 Tigo: branĉeto de planto, kie kreskas folioj, burĝonoj kaj floroj. 

3 Baleto: danco farata de profesiuloj, en kiu la dancisto sin apogas per la pinto de la piedaj fingroj. 

4 Revi: fantazii kvazaŭ en sonĝo. 

5 Pasio: ama sento de homo al alia, kiu incitas lin al amoro. 

6 Amoro: dio de la pasio, kiu portas sagojn. Amori: seksumi. 

7 Flustri: paroli tiel mallaŭte ĉe la orelo de alia homo, ke nurtiu kapablas aŭdi. 

8 Velki: perdi la vivecon ĉefe pro maljuneco. Tio okazas ĉefe en aŭtuno, kaj pro tio la folioj falas. 

9 Petalo: korola (flora) folio. 

10 Flirti: flugeti en aero, kiel eblas al plumoj. Amindumi. 

Foto de Tibor J. Szabadi. 


trad. Tibor J. Szabadi 


Hungario bukedas... 



Sonoriloj vokas 1 


de Erzsebet Bakonyi 2 


Erzsebet Bakonyi 

estas ĵurnalistino. Ŝi laboras ĉe la urba ĵurnalredaktejo. Ĝis nun estas eldonita unu ŝia 
poemlibro, kaj multaj ŝiaj poem-publikaĵoj aperis en diversaj eldonaĵoj. 


Al Romo portis 
la sonorilojn la anĝeloj. 

Ĉu ili iam revenos 

al la preĝejo de mia eta vilaĝo? 

Tie pacon, trankvilon oni spiras, 
venis kune la popolo, 

dume hejme prepariĝos la festa tagmanĝo. 

Eble ili revenos! 

Vokas ilin la krepuska procesio, 

|3reĝo de releviĝo. 

Ĉi muta horo sur la dornoplena Golgoto, 
kie vidis la Patrino sur la kruco sian suferantan 
Dolore! Sufiĉe! Vivi bele! 

Ĉu vidis vi Judason, la vulp-vizaĝan estulon, 

kiel li inside 3 proksimiĝas vin, 

kliniĝadas, larĝ-buŝe rikane demandas, 

kiel vi fartas, kaj pro via faligita senkulpa vorto 

ekkaptas vin, kiel la hieno la grasan oston! 

Kiu estas vi? Vidu en la spegulo! 

Ĉu taŭgas al via kapo la dornokrono? 

Se ĝin vi tiros, ne lasu mem! 

Deprenu kaj reĵetu! 

Vian kurban dorson la pezo 
de I' kruco surpremas teren? 

Ne timu! Iu ĉiam 

leviĝos, kaj viŝos mi 

de via torturita vizaĝo la turmenton! 



Bildo de Jesuo krucumita. 


Kiu estas vi? Ĉu vi estas Judaso? 
Estu centfoje kompromita, 
per stulteta orgojlo traktita, 
merite la dornokronon! 

Se vi estas fiulo, 
vivi por vi ne indas. 

Bimm-bamm, bimm-bamm, 
vokas la sonoriloj 
al la preĝejo de mia eta vilaĝo, 
kie pacon kolektas la popolo, 
dume pretiĝos hejme la tagmanĝo. 


1 Hungara titolo: "Harangok hivnak". 

2 Legu hungare [erjhe'bet 'baakonji]. 

3 Insidi: sekrete trompi. 

trad. Imre Szabo 


Foto de Imre Szabo 


Ebena lando kun orspik-ornamo, 
leĝere supre la fatamorgano 
prezentas ŝvebe gajan fe-ludilon. 
Ĉu vi min konas? Konu vian filon! 

En ombroj de ĉi-poploj mi ripozis, 
antaŭ longege tio okazis, 
dum superkape tra la aŭtunaero 
de viaj gruoj flugis V-litero. 


En patrujo 



hungare: Hazamban 

de Sandor Petofi 


La vivlernejo estas mondo granda. 
Tiom da ŝvito estis forfluanta, 
la vojo krute kuras, malebenas, 
kaj oni ofte en dezerton venas. 

Kiel neniu, mi ja tion konas, 
mi, kiun sperto ja ĉiam admonas 
artemizion donis ĝi malhele, 


Kiam sur sojlo de la praa domo 
mi ĝison diris kun rompita tono; 
la lastajn benajn vortojn de I' patrino 
disportis jam la ventoj al senlimo. 

Jarvico longa de tiam aperis, 
jarvico longa de tiam pereis, 
per ĉaro de fortuno ŝanĝiĝema 
mi vagis tra la mondo surpriz-plena. 


mi pretas trinki morton ja prefere. 

Nun la malĝojon longan kaj doloron, 
kiuj oftege tuŝis mian koron, 
kaj la memoron de ĉiu torturo 
dislavas sankta larm' de ĝojpuro. 

Ĉar kie en la mola lulilsino 
gustumis mi la lakton de patrino, 
plensune brilas vi al fidelanto, 
al via filo, kara patrolando. 


Foto, en fono, de juna feino 

"Ah, volus r 
lejme kaj en 


Njin^fri^oBo^Min, fni.pl 


Se *a! p nqks i Pp i ĝ 
struil||!iikapori ah pe 


bonvolu 


bonkora, 


I capelon 


ptas 


fra I' paritalonon pafu unu, 
por ke kredu la edzin', 
^rnirakle mi eskapis 
el danĝero de la viv'!" 

■„ .. .. 

a rabi^td dFra^i a Jam sufiĉas! 

Vian monon nun, rapidu, 


mi tempon, kuglojn ne plu h^vasi..' 


Mi jes", diras Naz, "Jen mi jaf' 


La seppafilon prenas Naz 
kaj ekdiras: "Se ne tuj 
kaj senprokraste vi forku 

El la portugala muzo... 



Recenzo: 

La lingvo, kiu venis el la ĉielo 

kion la spiritoj diras pri esperanto 


de Joao Jose Santos 


origina titolo: 

A llngua que veio do ceu 
lingvo: portugala 
aŭtoro: diversaj spiritoj 

organizinto: Homarano 
eldonis: Centro Espirita Leon 
Denis - Editora 

paĝoj: 230 

formato: 17cm x 15,5cm 
eldondato: Rio de Ĵanejro, 2004 
trovebla: editora@celd.orQ.br 


Estas sciate, ke esperanto ne disvastiĝas 
laŭ la sama maniero en la diversaj landoj. 

En Brazilo, homoj tre diversaj, laŭ religio 
kaj kulturo i.a., disvastigas kaj instruas nian 
lingvon. Inter ili, la brazilaj spiritistoj ĉiam 
komprenis la grandan valoron de esperanto 
en la konstruado de pli bona mondo, kaj pro 
tio, ili sin dediĉis entuziasme al ĉia agado 
rilatanta esperanton, ekde kiam Valdomiro 
Lorenz enkondukis esperanton en Brazilon. 
Ne temas pri unu aŭ alia spiritisto, kiu 
interesiĝis pri esperanto. Temas pri miloj da 
homoj lernintaj esperanton en la spiritismaj 
asocioj, temas pri multaj bonaj verkistoj dum 
la tuta 20-a jarcento, kaj temas pri gravaj 
spiritismaj institucioj, kiel la Brazila 
Spiritisma Federacio (FEB), kiu dum longa 
tempo uzis la sloganon Evangelio, Spiritismo, 
Esperanto. Bedaŭrinde, kvankam FEB plu 
laboras por esperanto diversmaniere, ĝi ne 
plu uzas la saman sloganon. 

Brazilo havas unu el la plej brilaj historioj 
de sukceso en la disvastigo, instruado kaj 
verkado de esperanto, kaj estas juste 
agnoski, ke la kontribuo de la spiritistoj estis 
tre grava. 

Ne enirante en religiajn klarigojn, kiuj ne 
estas speciale interesaj al homoj sen 
spiritisma kulturo, gravas komprenigi la 


gravecon de ĉi tiu libro verkita en la 

portugala, kaj kies esperanta traduko havos 
intereson por homoj kredantaj la 

reenkarniĝon, inkluzive tiujn, kiuj ne estas 
spiritistoj. Temas pri religia libro, plena je 
spiritaj konsiloj por ke la adeptoj de 

spiritismo lernu kaj uzu esperanton kiel 

pacigilon. 

En la prezento de la libro, en la paĝo 11, 
Affonso Soares asertas 1 : 

Kvankam Esperanto ne havas religian 
econ, en la strikta senco de la termino, 
tamen ĝi radikiĝas el unu el la plej propraj 
ecoj de la vera religio, kio estas la 
universala frateco, la proksimiĝo de I' 
koroj, super ĉiuj ajn diferencoj, kiuj 
provizore distingas la homojn en la mondo: 
rasaj, lingvaj, religiaj, seksaj, naciaj, inter 
multaj aliaj. 

El la citita tekstero, oni ekkomprenas, kio 
gvidas la spiritistojn al esperanto, t.e., la 
universaia frateco. Kvankam la afero povas 
ŝajni tre evidenta, tamen ĝi ne estas tia, ĉar 
ja ne ĉiuj religioj entuziasme uzas 
esperanton, kaj en aliaj landoj, kiel ekzemple 
en Portugalio, la spiritistoj ne havas la saman 
komprenon, ke esperanto enkadriĝas 
perfekte en siaj religiaj kredoj kaj celoj. En la 
sekvanta paĝo, Soares mencias la celon de la 
libro: 

(... ĉi tiu libro) estas povplena ilaro por la 
disvastigo de la esperanta idealo inter la 
spiritistoj, kaj por fortikigo de la idealo por 
tiuj, kiuj jam sin dediĉas al (esperanto ...) 2 

En la paĝoj 22-23, Emmanuel, per 
kompara tropo, klarigas, ke tiel kiel 
spiritismo ne venis al la mondo por detrui la 
aliajn religiojn, ankaŭ esperanto ne venis por 
detrui la aliajn lingvojn, eĉ kontraŭe, nia 
lingvo venis por protekti la aliajn. 

Dum multaj jaroj, mi legis, en la brazila 
spiritisma literaturo, la mildajn voĉojn, kiuj 
gvidis min al esperanto, kaj mi multfoje 
deziris, ke oni kompilu tiajn tekstojn en 
libron. Jen ĝi. Dankon, do, al Homarano, la 
organizinto, kies veran nomon mi ne konas. 

Do, ĉi tiu libro prezentas validan kaj 
honestan argumentaron por la disvastigo de 
esperanto far spiritistoj kaj aliaj, en la 
kultura spaco de tiaj doktrinoj. 


1 Traduko de JJS el la portugala. La nigrito estas de la 
tradukinto. 

2 same 



Bildo de la kovrilo. 

El la portugala muzo... 


Arturo Azevedo (1855-1908), 
biografio de brazila verkisto 

de Joao Jose Santos 

Sur la kovrilo de ĉi numero de La Karavelo kaj plus ses paĝoj (p. 
15-20), L.K. kunmemoras la centjariĝon de la morto de tre 
interesa brazila dramisto, poeto kaj rakontisto, kiu favoris 
esperanton. Liaj verkoj, leĝeraj, bonhumoraj kaj didaktikaj, havas 
evidentan intereson por la esperanta legantaro. 




Artur Nabantino Gongalves de Azevedo, 

brazila verkisto, naskiĝis en la 7-a de julio 
1855 en San-Luiso de Maranjo 1 , kaj mortis en 
la 22-a de oktobro 1908, en Rio-de-Ĵanejro. 
Li estis tre aplaŭdita, popoluma kaj 
multproduktanta teatroverkisto. 

Kiam li estis 8-jaraĝa, jam montris emon 
al la teatro, lude adaptante tekstojn de 
Joaquim Manuel de Macedo. Nur 15-jaraĝa, 
ankoraŭ en sia naskiĝurbo, li verkis la spritan 
komedion Amo per Proverboj (vidu p. 18), kiu 
estis prezentata la unuan fojon en la teatro 
Sao Lufs, kaj tuj altiris la atenton de la 
publiko. 



Detalo de Sao Luis, kie la dramisto naskiĝis. 


En 1868, la patro lin devigis forlasi la 
studojn por ke li sin dediĉu al la komerco, 
kion li faris tre frue. Poste li estiĝis funkciulo 
de la provinca admnistracio, sed rapide oni 


Du fotoj de Arturo Azevedo. 



Mapo de San-Luiso de Maranjo, 
kie naskiĝis Arturo Azevedo. 


maldungis lin pro liaj satiroj kontraŭ ŝtataj 
aŭtoritatoj. 18-jaraĝe, li translokiĝis al Rio- 
de-Ĵanejro, kie li estiĝis ĵurnalisto. Tie li 
verkis kaj prezentis, ĉiam kun granda 
sukceso, siajn multnombrajn teatraĵojn. En 
1871, li publikas sian unuan poemolibron: 
"Carapugas". En 1873, li dungiĝis ĉe 
Ministerio pri Agrokulturo. 

Rakontisto, poeto, dramisto kaj ĵurnalisto, 
Arturo estis filo de la portugalia vic-konsulo 
David Gongalves de Azevedo kaj de Emflia 
Amalia Pinto de Magalhaes. La geedzoj havis 
tri filojn kaj du filinojn. Lia frato estis la fama 
brazila romanisto Aluisio de Azevedo 
(1857-1913), eĉ multe pli fama ol Arturo. 


1 Portugale: Sao Luls do Maranhao. 

Vidu http://eo. wikiDedia.org/wiki/Maranio 

Li laboris en la gazetoj "0 Paiz", "Correio 
da Manha", "Diario do Rio de Janeiro", "O 
Mequetrefe", "Kosmos", "O Seculo", kaj estis 
priteatra kritikisto en "A Noticia". Arturo 
Azevedo fondis la revuojn "0 Domingo", 
"Revista dos Teatros", "A Gazetinha" kaj "O 
Album". 

En la komenco, li faris liberajn tradukojn 
kaj adaptojn de francaj komedioj. Lia unua 
teatra sukceso, "A Filha de Maria Angu", estis 
brazila imitaĵo de la franca opereto "La Fille 
de Mme. Angot". Arturo tradukis pli ol 40 
teatraĵojn. 

En la fino de la 19-a jarcento, Arturo 
Azevedo furoris en la brazila teatro. Li lasis 
ĉirkaŭ 25 komediojn, 19 teatrumojn kaj 20 
operetojn, kelkajn burleskajn. Krome, li estis 
unu el la responsuloj pri la konstruado de 
Teatro Municipa de Rio-de-Ĵanejro, inaŭgurita 
tuj post lia morto. Tre popoluma aŭtoro, 
Arturo farbis fortkolore la epokon de la fino 
de I' Imperio kaj komenciĝo de I' Brazila 
Respubliko. 

Plej famaj teatroverkoj: "O Dote" (La 
Doto), "A Joia" (La Juvelo), "0 Oraculo" (La 
Orakolo), "Vespera de Reis na 
Bahia" (Antaŭtago de I' Trireĝa Festo en 
Bahio), "A Capital Federal" (La Federacia 
Ĉefurbo), krom "Amo per Proverboj". 

Li estis unu el la kreintoj de la nomata 
"Normala Teatro", kiu situis ene de la 
institucio Portugala Kabineto de Legado. Por 
tiu teatro, li verkis dramojn kaj tie li ludis kiel 
aktoro. 

Arturo aktive partoprenis en la sklavabolaj 
kampanjoj, per gazetaj artikoloj, kaj per 
surscenado de dramoj, kiel "O Liberato". 

En 1897, li estis unu el la fondintaj 
membroj de Brazila Beletristika Akademio 2 . 

En 1898 li publikis en la ĵurnalo "0 Paiz" 
artikolon favoran al esperanto (vidu p. 17), 
kaj ĝis sia morto li ĉiam montris simpation al 
nia lingvo. Tiu artikolo allogis al esperanto la 
estontan gravan esperantiston Antonio 
Caetano Coutinho, i.a. 


EN ESPERANTO 

En esperanto, oni konas nur la verkon de 
Arturo Azevedo Amo per proverboj (vidu p. 
18), tradukitan de Couto Fernandes, kaj nun 

2 http://eo.wikipedia.ora/wiki/Brazila Beletristika Akade 



Teatro "Arthur Azevedo", en Sao Luis. Inaŭgurita en 
1817, ĝi estas la dua plej antikva en Brazilo. 


la artikolon el la gazeto "0 Paiz" (vidu p. 17) 
kaj la rakonton La maljuna Limo (vidu p. 
19-20), ambaŭ tradukitajn de Roger Gotardi 
por la legantaro de La Karavelo. 

Bildo de Roger Gotardi 


El la portugala muzo... 


trad. Roger de Castro 
Gotardi, el la portugala 




El la gazeto "O Paiz" 1 2 3 , 
12-an de aprilo 1898. 
Rubriko: "Palestra" 2 3 

de Artur Azevedo 


En 1887, d-ro Zamenhof - pro tiu of ĉiuj 
jam scias, ke temas pri ruso - verkante sub 
la pseŭdonimo esperanto, kreis internacian 
lingvon multe pli akceptindan, multe malpli 
komplikan, ol la furoran volapukon, kiun mi 
vane pretendis lerni. 

La nova lingvo, konata, pro tiu 
pseŭdonimo, per la nomo esperanto, jam 
antaŭ 10 jaroj estas vaste disvastigata, kaj 
jam havas multenombrajn adeptojn en ĉiuj 
partoj de la mondo. 

En januaro de ĉi tiu jaro, estis fondata en 
Parizo la Societe pour la propagation de 
l'esperanto 4 , kaj estis publikigata la 1-a 
numero de L'esperantiste 5 . S-ro Jacome 
Martins Baggi de Araujo, kiu rezidas en 
Petropoliso 6 kaj verŝajne estas la brazila 
disvastigisto de la nova lingvo, sendis al mi 
ekzempleron de tiu gazeto. 

La rapida tralego de la periodaĵo kaj de 
kurioza broŝuro ĝin akompananta, en kiu 
troviĝas kelkaj eroj de la vortaro kaj de la 
gramatiko de esperanto, senserĉe donis al mi 
kelkajn nociojn. Se mi havus tempon por tio, 
mi estiĝus fervora esperantisto. 


Okazas, ke esperanto estis laŭdata de Max 
Mŭller, kiu laŭdire estas la plej granda 
lingvisto de nia epoko, kaj ĝi ricevis laŭdojn 
ankaŭ de Tolstoi, Henry Phillips kaj de aliaj 
tutmonde rimarkindaj homoj. 

Tolstoi skribis la jenon: "esperanto estas 
tiel facile lernebla, ke mi, ricevinte 
gramatikon, vortaron kaj kelkajn artikolojn 
en tiu lingvo, post du horoj, sukcesis, ne 
skribi, sed almenaŭ glate legi en tiu lingvo". 
Estas vere, ke ne ĉiuj havas la inteligenton 
de Tolstoi... 

Mi ne volas devojiĝi en konsiderojn, kiuj 
kompreneble troviĝas en la menso de ĉiuj 
miaj legantoj, pri la konveneco de lingvo 
internacia; mi simple rekomendas 
esperanton, kiu, mi esperas, eliros la 
venkinta el sia profunda disvastigado. 

Mi finas ĉi tiun leĝeran artikolon, 
transskribante la Patron Nian, en nian 
lingvon 7 : 

"Patro nia, kiu estas en la cielo, sankta 
estu via nomo; venu regeco via; estu volo 
via, kiel en la cielo, tiel ankau sur la tero. 
Panon nian ciutagan donu al ni hodiau; kaj 
pardonu al ni suldojn niajn, kiel ni ankau 
pardonas al suldantoj, kaj ne konduku nin en 
tenton sed liberigu nin de la malbono. 
Amen." 8 

Unuavide, ĝi ŝajnas la provenca aŭ la 
kataluna - sed kredu, ke ĝi estas nenia 
Kimero 9 . 

A.A. 


1 Espe: La Lando. 

2 Espe: Prelego. 

3 Portugallingva originaĵo ĉe 
http://www. esDerantoDt.com/dosieroi.html 

4 Espe: Societo por la disvastigo de esperanto. Vizitu: 
http://eo. wikiDedia.org/wiki/Societo por propaaand 

o de esperanto 

5 Espe: La esperantisto. 

6 Urbo en la subŝtato Rio-de-Ĵanejro, kie la 

Imperiestra Moŝto Petro la 2-a kutimis trasomeri. 


7 En la originaĵo "nosso idioma", laŭ la konsultita reta 
dokumento. Se ne estas mistajpo, oni komprenu la 
kor-proksimiĝon de Arturo al esperanto tielan, ke, eĉ 
ne lerninte esperanton, li ĝin nomas "nia lingvo". 

8 Precize kiel en la originaĵo, kie ne estas supersignoj. 

9 Aŭ Ĥimero : monstro kun leonkapo, kaprokorpo kaj 
serpentvosto, mortigita de Belerofono. Metafore, 
komplika aŭ konfuziga afero. La portugala teksto 
enhavas "bicho de sete cabegas", laŭlitere besto kun 
sep kapoj; temas pri popola esprimo ankoraŭ nun 
vaste uzata en portugallingvujo. 

El la portugala muzo... 

> 

Recenzo: 

Amo per proverboj, 
Esperanta-Portugala Proverbaro 


de Joao Jose Santos 


aŭtoro: Arturo Azevedo 1 , L. L. Zamenhofo 
tradukisto: A. Couto Fernandes 

lingvo de I' originaĵo: portugala, esperanta 
eldonis: Brazila Esperanto-Ligo 

paĝoj: 172 

formato: 19cm x 14cm 

eldondato: ekde 1920 

trovebla: ĉe PEA 2 kaj UEA ankoraŭ troveblas 

brokante 

Jen la ununura esperantigita verko de la 
konata brazila dramisto Arturo Azevedo, 
antaŭ ol la esperantigo de liaj verkoj 
aperantaj en ĉi tiu numero de La Karavelo. 

Fakte, la libro konsistas el du verkoj: la 
unua estas Esperanta-Portugala Proverbaro 
de Zamehofo, kaj la dua Amo per proverboj 
de Arturo Azevedo. 

Amo per proverboj estas komedieto, 
legebla en horduono, en kiu juna vidvina 
pimpulino rifuzas amproponojn de maljuna 
malbela fraŭlo, kiu ĉion diras pere de 
proverboj. Li insistas, sed ŝi nur akceptas 
post... nu, legu vi mem la verkon. 

En la komedieto ludas tri roluloj: Izaio, 
Agnezo kaj leteristo. Ĝi konsistas el ununura 
akto kun sep scenoj. Ĝia aktorado por 
esperantista publiko certe amuzas la 
spektantojn, kaj plialtigas la vortprovizon kaj 
fluecon de la praktikantoj de esperanto. 

Arturo konstruas en ĉi verko multajn 
dialogojn, en kiuj Izaio preskaŭ ĉiam sin 
esprimas per enkatenigitaj proverboj, tre 
bone interplektitaj. Pli mirinde ankoraŭ estas 
la fakto, ke Arturo tion verkis, kiam li estis... 
15-jaraĝa. 



Ne malpli lertas la laboro de Couto 
Fernandes, kiu plukis el la zamenhofa 
proverbaro la sinonimajn proverbojn por 
rekonstrui la dramon en esperanto. 

Kiel dirite, en la sama libro, ankaŭ aperas 
alia verko: Esperanta-Portugala Proverbaro. 
Ambaŭ verkoj prezentiĝas en ambaŭ lingvoj, 
live 3 en esperanto, dekstre en la portugala. 
La indekso kaj la enhavtabelo sufiĉe bonas, 
esperante kaj portugale. Tiel, ĉi libro estiĝas 
ankaŭ konsultebla referencolibro, kiam oni 
bezonas la adekvatan proverbon por iu 
situacio. 

La lingva stilo estas klasika, t.e., popola 
esperanto-lingvonivelo, kaj ne povus esti 
aliel, ĉar proverboj radikas el la popola 
praktika filozofio pri la vivo, kaj la uzado de 
proverboj estas la esenco de ĉi tiu libro. 

Jen do du ĝuindaj verketoj en unu libro, 
kiu ne pretendas esti erudicia, sed havas la 
meritojn esti amuza kaj didaktika. 

Ŝajnas, ke Amo per Proverboj ne facile 
troviĝas en niaj libroservoj. Prenu ĝin en 
ambaŭ lingvoj el nia retejo: 


http://www.esperantopt.com/dosieroj.html 


1 Esperantigita nomo el la portugala Artur Azevedo. - 

2 Portugala Esperanto-Asocio. 3 Sinonimo de maldekstre. 

Bildo de Roger Gotardi 


El la portugala muzo... 


trad. Roger de Castro 
Gotardi 



La maljuna Limo 


de Arturo Azevedo 


La maljuna Limo, kiu estis ŝtatdungito — 
malnova ŝtatdungito — en unu el niaj 
publikaj oficejoj, kaj loĝis en Engenho de 
Dentro 1 , ekkuŝis surlite, grave malsana, la 
14-an de novembro 1889, tio estas, en la 
antaŭtago de la proklamo de la Respubliko 
de la Unuiĝintaj Ŝtatoj de Brazilo. 

La malsanulo ne konsideris la malsanon io 
prizorginda, kaj tial li ne volis kuraciston: al li 
sufiĉis kelkaj hejmfaritaj resanigiloj, karese 
uzigataj de brilhaŭta mulatino, kiu de dudek- 
kvin jaroj lin traktadis sindediĉeme, kaj pri 
amo kaj pri kuirado. Tamen, la maljuna Limo 
kuŝis malsana ok tagojn. 

Nia viro havis la kutimon ne legi ĵurnalojn, 
kaj, kiel hejme oni diris al li nenion (ĉar oni 
nenion sciis), li entute nesciis, ke la Imperio 
transformiĝis en Respublikon. 

La 23-an, resaniĝinta kaj preta por alia 
malsano, li aĉetis bileton, laŭ sia kutimo, kaj 
sidiĝis en la trajno, apud la Komandoro 
Vidalo, kiu lin salutis per ĉi tiuj vortoj: 

— Bonan tagon, civitano. 

La maljuna Limo trovis stranga tiun 
civitano, sed li pensis, ke la komandoro diris 
tion kvazaŭ li dirus eminenta, kaj ne tre 
atentis al la saluto, limigante sin respondi! 

— Bonan tagon, komandoro. 

— Neniel komandoro! Nomu min Vidalo. 
Jam ne estas komandoroj! 

- Nu! Kial do? 

1 Engenho de Dentro [en'ĵeno de 'dentro], esp.: Ena 
Sukerfabriko. Temas pri kvartalo en la norda parto 
de Rio-de-Ĵanejro. Ĝia origino datiĝas de la kolonia 
epoko, kiam tie estis sukerfabriko, laŭ kiu oni nomis 
ĝin. 


Artur Azevedo 
(1855 - 1908) 

— La Respubliko malaperigis ĉiajn 
insignojn! Ili neniiĝis!... 

La maljuna Limo alokulis la komandoron 
kaj silentis, dubtimante, ke li mem ne 
komprenis la anekdoton. 

Pasinte kelkaj sekundoj, demandis lin la 
alia: 

— Kiel vi statas sub Aristido? 

— Kiu Aristido? 

— Silvejro Lobo. 

- Mi!... Kie?... Kiel...? 

— Diable! Ĉu Aristido ne estas via 
ministro? Ĉu vi ne estas dungito ĉe oficejo de 
la Ministerio pri la Landinterno?... 

Ĉifoje ne restis en la spirito de la maljuna 
Limo la plej malgranda dubo, ke la 
komandoro freneziĝis. 

— Kion eble faras ĉimomente Petro la 2-a? 
— demandis Vidalo, pasinte kelkaj 
momentoj. — Sonetojn, kompreneble, jen pri 
kio plej multe okupiĝas tia ulo! 

"Nu, vidu", pripensis la maljuna Limo, "nu, 
vidu, kio estas malsaĝiĝi: tiu ĉi viro, kiam 
disponis je sia saĝo, estis tiom monarkista, 
tiom amika al la imperiestro!" 

Tamen, la maljuna Limo indignis, vidante, 
ke la subpolicestro de sia paroĥanaro, 
sidanta en la trajno, fronte al li, aprobis per 
rideto la perfidon de la komandoro. 

— Polica aŭtoritatulo! — grumblis la 
maljuna Limo. 

Kaj la komandoro aldonis: 

— Mi volas vidi nur, kiel la brazila ministro 
ricevos Petron la 2-an en Lisbono; probable li 
alvenos tien en la komenco de la monato. 

La maljuna Limo kortuŝiĝis: 

— Li parolas sensencaĵojn, kompatinda! 

— Kaj la flago? Kion vi diras pri la flago? 

— Aĥ, jes... la flago... jes... — ripetis la 
maljuna Limo, por ne kontraŭi lin. 

— Kiel vi preferas ĝin: kun aŭ sen devizo? 

— Sen devizo — respondis la bona homo 
per tono profunde domaĝa; — sen devizo. 

— Ankaŭ mi; mi ne scias, kion signifas 
flago kun surskribo. 

Ĉar la trajno longe daŭris ĉe unu el la 
stacioj, tial la maljuna Limo turnis sin al la 
subpolicestro kaj diris al li: 

— Ŝajnas, ke ni restados tie ĉi! Estas pli 
kaj pli malbona la servo de Petro la 2-a! 

— Kiu Petro la 2-a! — kriegis la 

komandoro. — Tio jam ne estas de Petro la 
2-a! Li kontentiĝu per la kvin mil rejsomiloj! 

— Kaj iru inferen! — aldiris la 

subpolicestro. 

La maljuna Limo stuporis. Li prenis la 
decidon eksilenti. 

Alveninte al la Aklamoplaco 2 , li eniris 
tramon kaj iris ĝis sia sekretariejo, 
rimarkante nenion kaj aŭdante nenion, kio 
aktualigus lian konon pri la okazintaĵo. 

Li rimarkis tamen, ke iu vandalo estis tre 
okupata, forprenante la imperiajn kronojn, 
kiuj ornamis la kradaron de la 
Aklamoparko 3 ... 

Enirante en la sekretariejon, nigra kaj 
malbone vestita oficejservisto ne salutis lin 
kun la kutima humileco; li diris al li nur: 

— Civitano! 

"Hodiaŭ oni emas min nomi civitano!" — 
pensis la maljuna Limo. 

Suprenirante, li renkontis, sur la ŝtuparo, 
longtempan konaton. 

— Ho! Vi ĉi tie! Revoluciulo en ŝtat- 
oficejo!... 

La amiko ceremonie salutis lin. 

"Verŝajne li fariĝis gravulo!" pripensis la 
maljuna Limo. 

— Morgaŭ mi foriros al Paraibo 4 — diris la 
ceremoniulo, etendanta al ili la fingropintojn. 
— Kiel vi scias, mi okupos la postenon de 
policestro. Tie mi estos je via dispono. 

Kaj li foriris. 

— Mi tuj perceptis! Kia senhontaĵo! 
Fervorega respublikisto!... 



Foto de Artur Azevedo sur faksimilo de lia skribaĵo 


Enirante en sian sekcion, la maljuna Limo 
rimarkis, ke malaperis la pezkurtenoj. 

— Tre bone! — li diris al si. — Estis bona 
rimedo elimini tiujn pezkurtenojn nun, kiam 
estas alvenonta la varma sezono. 

Li sidiĝis kaj vidis, ke oni demetis de la 
muro malnovan litografiaĵon, reprezentanta 
Moŝtan Petron de Alkantaro. Ĉar tiam 
preterpasis paperportisto, li demandis lin: 

— Kial oni demetis de la muro la portreton 
de Lia Imperiestra Moŝto? 

La paperportisto respondis per tono 
malrapide malestima: 

— Nu, civitano, kion tie faris la bildo de 
Petro Banano? 

— Petro Banano! — elfurioze ripetis la 
maljuna Limo. 

Kaj, sidiĝante, li malĝoje pensis: 

"Mi ne kalkulos tri jarojn ĝis kiam ĉi tio 
iĝos respubliko!" 


www.esperantopt.com 


4 Nordorienta subŝtato de Brazilo. La vorto Paraibo 
Portugale: Praga da Aclamagao. (portugale Paraiba) venas el la tupia, kaj ĝi signifas 

Portugale: Parque da Adamagao. maltaŭga rivero. 

El la portugala muzo... 


La ĉemizo 


de Fialho de Almeida 1 


trad. Eduardo Novembro, el la portugala 

notoj de JJS 


Post traserĉado tra la londonaj antroj, 
ekzekutisto por eltrunkigi la kapon de la bona 
reĝo Karlo 2 ne estis ankoraŭ malkovrita de 
Kromvelo 3 . 

Alvenis la lasta nokto por la martiro, sed pri 
lia mortiganto nenia novaĵo ankoraŭ. La tutan 
tagon la surprizitaj gardistoj, la servilaj 
funkciuloj kaj la altrangaj personoj de la lando 
rimarkadis la obtuzan koleron de tiu fera homo, 
kiu livide kaj mute paŝis tien kaj reen tra la 
palaca halo. 

Je noktomezo revenis la lasta serĉagento, ne 
trovinte la bezonatan brakon por helpi al la 
pendigo en la murdejo. Sidantaj sur kverkaj 
taburetoj remburitaj, kun najlaro kaj orumitaj 
reliefoj, la grandaj patriotoj, nigre vestitaj, 
paliĝadis en la funebra silento, atentante la 
tutan ciklonon de briditaj koleroj ĉe la mieno de 
la protektanto. 

Antaŭ ol tiu faris iun ajn signalon, larĝ-ŝultra 
maljunulo stariĝis kaj, per trankvila voĉo kaj 
gestoj de honesta simplulo, parolis: 

— Mi iĝos la ekzekutisto de la alta justico! 

Eĉ ne rigardante lin, Kromvelo frapis sur la 
tablon: 

— Morgaŭ je la kvina! 

Kiel ombroj solviĝantaj en blankan ekranon, 
la patriotoj eliris malrapide, sin kaŝantaj sub 
manteloj. Pluvis, kaj el la karbokolora ĉielo 
trapenetrita de turoj kaj gotikaj frontispicoj, iu 
funebra melankolio silente disetendis la flugilojn 
super tiun nigreskan misteron, terurigan kiel la 
morto. La sekvan tagon, je la kvina, la 
ekzekutisto staris ĉe sia posteno, ruĝe vestita, 
duonmasko survizaĝe, kaj akra blankpinta 
menton-barbo ĉe la brusto. Kaj jen, la kapo de 


1 Jose Valentim Fialho de Almeida (1857-1911). 

2 Reĝo Karlo La Unua, de Anglio. 

3 Oliver Cromvvell (1599-1658), brita politikisto, kiu 

regis Anglion, Skotion kaj Irlandon en la lastaj kvin jaroj 
de sia vivo. 

Stuarto 4 falis antaŭ la amasplena kaj 
nebulperpleksa placo. 

— Bone... — Kromvelo diris. — Kion vi volas 
kompense por via ĵus plenumita servo? La 
regna kaso estas elĉerpita, sed petu la 
orvaloron, kiun vi deziros. La severa vintro 
detruis la rikoltojn kaj malsatmortigis la 
servutulojn, sed nomu la bienarojn de vi 
postulataj. En Londono, estas mirindaj palacoj 
ne apartenantaj al la Ŝtato, kaj viaj ili fariĝos 
laŭ via plaĉo. Diru, do! 

Nur ion la maljunulo volis; kaj elvortigonte li 
tiun ununuran deziron, la patriotoj tremis pro 
timo esti senposedigataj. 

— Kion? — Kromvelo insistis. 

Post senvorta momento, li elparolis: 

— Vi donos al mi la sange priverŝitan 
ĉemizon de la senkapigito. 

— Nenion pli? 

— Nenion pli! 

Kromvelo ne sin retenis, dirante: 

— Kiel viro el via harditeco estas frivola kiel 
virino? 

La maljunulo ruĝiĝis pro la insultaĵo, kaj 
replikis: 

— Maldankemulo! 

Kaj foriris. Sed, en la posta tago, li ricevis la 
ĉemizon makulita de la reĝa sango. 

Tiun famili-trofeon oni enŝlosis enen de ĉizita 
kofro, sur kies fermoplato latina gravuraĵo 
memorigis la faron, per solena stilo anglikane 
emfaza, en bibliaj versikloj. Tra postaj jararoj, 
la posteuloj de la ekzekutisto ricevis 
respektoplenon de Anglujo pro la predo 
enmetita en la orvalora kesto. Ĉi tia 
respektopleno pli malfrue sidigis nepon de la 
kapricema sikario de Kromvelo en la Superan 
Ĉambron, kaj elkraĉis sur la dukan uniformon, 
de li vestita, generalan strion de ordenoj kaj 
medaloj. Baldaŭ, lordo Wite, duko de Clifton kaj 
rekta reprezentanto de aristokratigita familio, 
fariĝis ministro kaj centoble milionulo. 

En iu jarsezono, el ĉiuj lokoj de Anglujo, 
eliris amasego da erudiciuloj avidaj je la ĉemizo, 
vojcele al la kastelo de Clifton, plenesperaj 
ricevi de la proprietulo indulgon por ilin permesi 
la netakseblan komplezon, dum kelke da 
sekundoj, kontempli la relikvon de la reĝo 
sankta. Sinjoroj kaj servutuloj altrudis al si 
pilgrimadon al Clifton, almenaŭ unu fojon en sia 
vivo. Pri la koloro, aspekto kaj makuloj de la 
respektinda ŝirpeco, strangaj versioj 


4 Karlo La Unua apartenis al la dinastio Stuart. 

ekdisvastiĝis tra la mondo. Broŝuroj menciis, ke 
temis pri noktoĉemizo; enormaj foliantoj 
superŝarĝitaj de paciencaj kaj subtilaj 
reserĉadoj eĉ aŭdace asertis, ke ĝi estis nek 
nokta nek ordinara ĉemizo, eĉ ne kamizolo, 
tamen simple kaj honeste kalsono. 

Spektinda estis la lukto tiam estiĝinta, la 
privetoj pro tio okazintaj, same kiel la dueloj 
per pugn- aŭ pied- eĉ korno-batoj, kaj ankaŭ 
per pafaĵoj. En Oksfordo kaj Kembriĝo, tra ĉiuj 
grandaj kolegioj kaj kluboj, la junularo forgesis 
kriketon kaj forlasis remilojn por dissplitiĝi en 
koteriojn — kelkaj suprenirantaj la ĉemizon, 
aliaj flirtantaj la kalsonon surpinte de pikstango. 

En la gotikaj klostroj kaj en embuskejoj de la 
mezepokaj sakstratoj tenebrigitaj je malfruegaj 
horoj, ĉiufoje kiam ombrofiguro spitis alian, tuj 
oni blekis per angla kuriozeco: 

— Kiu vivas? Ĉu la ĉemizo aŭ la kalsono? 

Estante kontraŭuloj la kverelantoj, tuj estiĝis 
batalo kaj la sango fonte elŝprucis, ĉu de 
venkitoj, ĉu de venkintoj. 

Tiuj mortontaj, plenesprimis ĉe la lasthora 
stuporo: 

— Mi mortas por la kalsono! 

Raportante la okazaĵon, la ĵurnalo Times 
skribis: 

«Unu plia viktimo de la subvesto de lia reĝa 
moŝto...» 

Nu, sub tiaj cirkonstancoj, komitato de 
saĝuloj kaj filozofoj, kune kun kelkaj el la plej 
bonaj londonaj ĉemizfaristoj, estis enoficigita de 
la reĝina estraro por studi la problemon kaj 
restarigi la deziratan publikan trankvilecon, en 
tiel turmentitaj travivaĵoj. La Supera Ĉambro 
aprobis milojn da pundoj por tiu viglega tasko 
de la anglaj scienco kaj tolaĵaro. La ĵurnaloj 
publikigis fotojn, kaj biografiojn de la 
komisiistoj, ilin kuraĝigante per akraj stimuloj. 
La famaj kluboj malfermis al la elektitaro siajn 
konferenc- kaj manĝo-salonojn; ĉiel privetoj 
ripetadis kaj la dueloj multobliĝis. 

Samtempe pluvis el la presejoj pezaj 
broŝuroj riĉe provizitaj de iaj detaloj. Laŭ D-ro 
Kater la tolaĵero en la kofro gardita estis 
kalsono, konsiderante la nigran teksadon, kiu 
limdifinis la disduiĝon de la manikoj — 
vidpunkto meritinta solenan sesion al la londona 
Kolegio de Kirurgoj. Laŭ oni induktis el la aktoj 
kaj bultenoj de tiu altvalora societo, la plektado 
erarigis la kalsonon, ĉar la scienco konfirmas la 
malstreĉon de iuj muskoloj pro la senkapigo. 
Sed la supera angla kemio, silente sciinte pri la 
debato, intervenis petante restaĵeton, eble eĉ se 
infiniteziman de la substanco, por ke, per la 

modernaj analizaj procedoj, oni povus lanĉi la 
ultimaton, kiun la afero urĝendis. Tamen, la 
angla publiko tion malpermesis, tiel estis la 
respekto de la saksoj por siaj monumentoj. Kaj 
pere de solena protestaro, ducent mitingoj 
sentigis al la estraro sian volon pri la tolaĵo de 
la bona reĝo Karlo Stuarto. 

Moŝta sinjoro Bell, la tribunulo, eldiris genian 
paroladon, nomante sendigna kaj krima tiun, 
kiu tuŝus eĉ nazpinte la nigran medalionon de la 
relikvo. 

— ... Ja ĝi estas unika en sia speco, kaj la 
Martiro ne povos regali la muzeojn de la 
Unuiĝinta Regno per io tiel rava! — li resumis 
meze de tondra aplaŭdado. 

Fotistoj kaj pentristoj, kune kun siaj aparatoj 
kaj stabletoj, venis pie al la kastelo de Clifton 
por reprodukti la strangetan obstinecon, kiu 
estigis tiom da duboj. 

Kaj per vendado de kopioj por du ŝilingoj, 
en unu tago kaj duono, oni riĉiĝis, aklamite tra 
la placoj kaj stratoj de la urbego. 

Lordo Clifton, per nobela malavareco, 
malfermis siajn pordojn al pilgrimantoj kaj 
saĝuloj. Li estis enkadriginta vitron sur la 
fermoplato de la ora kofro, konservanta la 
sanktan subvesteron, honorinte sian domon, 
kaj kaptante la atenton de grandnombra popolo. 

— Tiele kliniĝu vi antaŭ tiom altvalora 
dokumento de reĝo bona. — la duko diris el sia 
parlamenta poltrono. — Kion do vi farus se, kiel 
la ĉiam priparolita mano de mia klera avo, vi 
estus palpinta ĝin freŝa, en ekstazo, kaj 
alproksimiginte ĝin al la lipoj por respektoplena 
kisoi... 

Kaj tra la respektindaj blankaj barboj gutadis 
larmofluetoj. 

Post unujara diskutado, elokventegaj 
konferencoj kaj plej katedralaĉaj supozoj, la 
granda saĝulkomitato resume decidis, ke unu el 
du: 

1- a — Aŭ, en la tempo, kiam regnis la reĝo 
Karlo, kiel rafinita eleganteco, el la gamboj oni 
faris brakojn, kaj tiaokaze la ĉifono de Clifton 
estis sendube ĉemizo konfekciita por 
senkapigito, sen malfermaĵo intermanike, kaj do 
la maŝo povus esti klasita kiel sangmakulita... 

2- a — Aŭ, male, kalsono, konsekvence la 
maŝo... 

Postiris pudora latinaĵo por ekspliki la 
konsiston de la historia intermiksado. 

Jen estiĝis konfuzaĵo ĉiudirekten! En la 
bibliotekoj svarmis arkeologoj kaj erudiciuloj 
serĉantaj, ĉu en la tempo de Karlo fakte estus 

galanta talento eŭropa per la manoj marŝi 
surtere. 

La purhaŭtaj kaj safirokulaj damoj ruĝiĝis ĉe 
la penso je renoviĝo de la rafinaĵo. La moderaj 
respublikistoj, duonpotencaj jakobenoj aŭ 
sinceraj ruĝuloj, kriegis en sekretaj konklavoj 
kontraŭ la diboĉado kaj stultiĝo de reĝaroj kaj 
aristokratiistoj, ĵurante ke la Franca Konvencio 
kaj la Uzurpado de Kromvelo estis oportunaj por 
fortirado de komunumoj, kiuj strebis konduki la 
homaron al translokaj kutimoj de veraj 
kruduloj. 

Novaj paroladoj, novaj kunsidoj, novaj dueloj 
kaj novaj broŝuroj. El la angla ministraro 
elradiis oficiala letero al la regnoj, demandanta 
komparojn kaj plendetalajn paraleligojn de 
moroj, en la proponita historia ciklo. 

Inter ridoj, Francio deklaris, ke Ludoviko La 
16-a estis plej bonspeca primato, nur uzinte 
siajn manojn por subskribi dekretojn de li ne 
legitajn, porti al la buŝo bonegajn ĉokoladajn 
pasteĉojn, aŭ per poltrona sintenado peti 
indulgon dum sia doloriga kaptitado. 

Italio kaj Hispanio taksis la problemon kiel 
rasan nuancon, kaj malestime ŝultrumis, fieraj 
pro sia latina naskiĝo. Germanio ekmeditadis. 
Nur Portugalio, je simpatia impulso por sia 
historia aliancano, respondis, ke depost 
Ourique 5 , en la epoko de Tareja 6 kaj de la 
galego Trastamara 7 , ŝia amanto, kiam oni 
kutime apartigis la plebon de la nobelaro, ĉi- 
lasta inversigadis la movigilojn, sin metante 
ĉirkaŭ la princoj kun la kapo turnita surteren kaj 
la piedoj ĉielen, dum la grandaj vesperfestenoj 
kaj gastigadoj 8 . 

Koncerne la demandon, ankoraŭ pasis jaroj, 
kiuj samtempe teren kurbigis la vertebraron kaj 
la blankan kapon de lordo Clifton. La duko ne 
havis rektajn posteulojn. Li estis severmora kaj 
nesimpatia maljunulo, soleca en sia dukeco kaj 
posedanta la plej bonan ruran riĉecon de 


5 Post la Batalo de Oriko inter Don Afonso Henriko 
(unua reĝo de Portugalio) kaj la arabaj fortoj, Don 
Afonso Henriko sin proklamis reĝo de Portugalio. 

6 Don Tereso, patrino de Don Afonso Henriko. 

7 Fernao Peres (esp: Fernano Pereso), galego kiu estiĝis 
kunulo de Don Tereso, kontraŭ kiuj Don Afonso Henriko 
devis lukti, politike kaj milite, por sendependigi 
Portugalion. 

8 La alianco inter Anglio kaj Portugalio estas unu el la 
plej antikvaj de la mondo. Tamen, portugaloj ĉiam 
sentis, ke tia alianco nur favoris Anglion. Verdire, kiom 
da angloj scias, ke ili havas ian aliancon kun la 
portugaloj? Tamen, ĉiuj portugaloj scias, ke tia alianco 
ekzistas, kaj ke ĝi estas tre antikva. En la lasta alineo, la 
aŭtoro reliefigas la stultaĵon de la portugaloj, kiuj 
hundeske ĉiam favoras Anglion, eĉ en situacioj, en kiuj 
la logiko ordonus ne fari tion. 


Britujo. 

Li tre amis la maljunulinon, kiu mastrumis 
lian domon, kaj kiu antaŭe estis vartistino de la 
blonda Ellen — estonta dukino, se la krupo ne 
estus strangolinta ŝin dek-ses jaraĝa, la 
kompatinda! Refoje la estraro proponadis al la 
duko, kontraŭ fabelaj sumoj, la vendon de la 
vestopeco de Karlo Stuarto. La reĝino 
propramane skribis al li longan familiar-afablan 
leteron pri la relikvo, emfazante, ke iĝus vera 
krimo ĝin lasi ekster la landaj arkivoj — eble 
perdota en posedo de privatuloj kaj de 
fremdlandaj brokantistoj. Sed Clifton rifuzis 
ĉiujn proponojn pretekstante, ke la postlasaĵo 
estis familia fidgarantio interligita kun grandaj 
rememoroj kaj legendoj. 

Jam en la aĝo de okdek kaj pluraj jaroj, 
sentante sin kliniĝanta al la tombo, lordo 
Clifton, en iu mateno de neeltenebla podagro, 
sciigis la estraron, ke la ĉemizo, kalsono aŭ kio 
ajn tio estus, eniros la Muzeon de South 
Kensington ĝuste la saman tagon, kiam li 
fermos siajn okulojn, por ke en la kastela ostujo 
oni loĝigos lian lazurŝtonan sarkofagon, 
subtenotan de dek leopardoj ornamitaj per deko 
da ŝildoj. La nobla intenco de la lordo emociigis 
la fieran kaj grandan Anglujon. Ĉiuj kluboj 
homaĝis la bonfaranton, la deputitaro kaj la 
reĝino superŝutis lin per plej altaj distingaĵoj, 
kaj la popolo siavice tondre ovaciis lin sub liaj 
palacaj fenestroj. 

Ekde tiam ĉies demando estis: 

— Kiam la bona duklorda Clifton fermos por 
ĉiam la okulojn? 

En la honorsalono de Kensington, ĝia 
direktoro jam estis rezervinta lokon, ĉe la fundo 
de la ejo, sur gotika podio, inter la statuoj 
elterigitaj el Peloponezo, kaj inter flagoj 
forprenitaj el la francoj en la grandaj bataloj por 
la Imperio. 

Iun vintran vesperon la ĵurnaloj anoncis la 
morton de la lordo. 

Dum ĉiuj sociaj klasoj venis funebre kaj 
gravmiene defili antaŭ la enterigo, deligitaro de 
saĝuloj, prezidita de princo Karlo, supreniris la 
ŝtuparon de la sinjor-domo por konduki al la 
Muzeo la donacon de la mortinta duko. 

Ha, kompatinda gentoi... 

El la kofro estis malaperinta la vestopeco de 
Karlo Stuarto, ĉemizo, kalsono, aŭ kio ajn tio 
estus, kiun la mastrumistino — purema virino 
de la land-altaĵoj — tie vidinte la bedaŭrindan 
ŝirpecon, ĵetis ĝin en la lesivon de la 
lavistinejo...! 

Fotoraporteto... 

Vivanta scienco surstrate en Estremozo 

En \a 5-a kaj 6-a de julio 2008, \a scienco kaj la arto kuniĝis sur la stratoj 
de Estremozo. Sep sciencaj okazoj plej gravaj, en la homara historio, estis 
eksplikataj al la publiko en sep diversaj lokoj de la urbeto: la juĝado de 
Galileo, la hemisferoj de Magdeburgo, la pendolo de Fukoto, la "eŭreka" 
de Arkimedo, la sferoj de Bufono, la falo de la korpoj, la strukturo de DNA. 
Maŝinetoj kaj sciencaj provadoj estis je la dispono de ĉiu ajn. La teatrigo 
de la sciencaj okazoj, pri kio la fotoj donas palan ideon, ravis ĉiujn. 

teksto de Joao Jose Santos 
fotoj de Joao Pereira dos Santos 



Lageto de Estremozo estiĝis 
teatra scenejo. 



Arkimedo pensas pri la solvo de la Ses aktoroj ludis en la lago. Du 

problemo proponita de la reĝo Hierono. restis ekstere, ludante muzikilojn. 




epoko de Njutono. 



Aktoro malgrimpas la turon 
de la kastelo. 



Post ĵongla spektaklo, scienca klarigo. 



Galileo, reprezentita de kvar 
knabinoj, timas antaŭ la juĝistoj. 
Malantaŭe estas la urbodomo. 


www.esperantopt.com 

